kardosdrur/scandi-wiki huggingface dataset:
Mark Wahlberg

Mark Robert Michael Wahlberg (født 5. juni 1971 i Boston, Massachusetts) er en amerikansk skuespiller, filmproducer, model og tidligere rapper. Han er født i en familie med ni børn, og er af svensk og irsk herkomst. Efter en ungdom med kriminalitet og fængselsophold blev han kendt som rapsanger under navnet Marky Mark i 1991. Hans berømmelse i denne periode blev ydermere forstærket af en optræden som model i en succesrig kampagne for Calvin Klein-undertøj.

Han brød igennem som skuespiller i bl.a. The Basketball Diaries (1995) og ikke mindst i hovedrollen i Paul Thomas Andersons skildring af den amerikanske pornobranche i 1970'erne og 1980'erne, Boogie Nights (1997). Siden har han bl.a. haft anerkendte roller i Three Kings (1999), The Perfect Storm (2000), Tim Burtons genindspilning af Planet of the Apes (2001), kupfilmen The Italian Job (2003), Martin Scorseses gangsterdrama The Departed (2006) og tv-serien Entourage, som han desuden var producent på. I 2010 var han medproducer på det Oscar-nominerede boksedrama The Fighter.

Priser 
 Mark Wahlberg blev nomineret til Oscar for "Bedste mandlige birolle" i filmen The Departed.

Filmografi 
 Basketball Diaries (1995)
 Fear (1996)
 Boogie Nights (1997)
 The Big Hit (1998)
 Three Kings (1999)
 The Yards (2000)
 The Perfect Storm (2000)
 Planet of the Apes (2001)
 Rock Star (2001)
 The Italian Job (2003)
 I ♥ Huckabees (2004)
 Four Brothers (2005)
 Invincible (2006)
 The Departed (2006)
 Shooter (2007)
 The Happening (2008)
 Max Payne (2008)
 Date Night (2010)
 The Fighter 2010)
 The Other Guys (2010)
 Contraband (2012)
 Ted (2012)
 Pain & Gain (2013)
 2 Guns (2013)
 Lone Survivor (2013)
 Transformers: Age of Extinction (2014)
 Ted 2 (2015)
 Daddy's Home (2015)

Diskografi 
 You Gotta Believe (1992)
 Music for the People (1991)

Eksterne henvisninger 

 Officiel webside
 

Skuespillere fra Massachusetts
Personer fra Boston
Silly Love

"Silly Love" er en populær sang af rockgruppen 10cc fra albummet Sheet Music, som udkom i 1974. "Silly Love" er skrevet af Lol Creme og Eric Stewart.

10cc
Rocksange
Singler fra 1974
Danish Science Factory

Danish Science Factory er ved en fusion med det tidligere NTS-Center fra 1. oktober 2015 blevet til læringscentret Astra. 

Danish Science Factory var indtil 1. oktober 2015 en selvstændig organisation stiftet i 2001. Formålet var at skabe begejstring for naturvidenskab blandt børn og unge. Danish Science Factory blev finansieret af bl.a. Undervisningsministeriet, Ministeriet for Videnskab, Teknologi og Udvikling samt en række private fonde. Formand for bestyrelsen var rektor for Danmarks Tekniske Universitet, Anders Overgaard Bjarklev.

DNF udviklede en lang række aktiviteter, heriblandt:
 Dansk Naturvidenskabsfestival
 Unge Forskere
 Science Kommuner
 Lærerkurser
 Grøn Generation
 Netværk mellem skoler og virksomheder
 Kommunikationskurser for forskere
 Internationale udvekslingsprojekter

Danish Science Factory var medlem af den europæiske organisation European Science Events Association (EUSCEA).

Eksterne henvisninger 
 Astra
 Danish Science Factory's hjemmeside
 EUSCEA

Populærvidenskab
Naturvidenskab
Science Factory
Vallensbæk Kirke

Vallensbæk Kirke ligger på Kirkebakke Allé 6 i Vallensbæk Landsby.

Historie 
Da Vallensbæk Kirke ofte viste sig for lille, udskrev menighedsrådet en arkitektkonkurrence i 2006 for at kunne bygge en kirke ved siden af. Helligtrekongers Kirke blev indviet i 2012.

Branden 2007 
Kirken var udsat for en mindre brand natten til 6. august 2007. Selv om branden blev begrænset til alteret,  blev hele rummet tilsodet, og især rengøringen af kalkmalerierne var tidskrævende. Kirken genåbnede i 2008. Arkitekt Peder Elgaard har udformet et nyt alterparti til kirken..

Galleri

Noter

Referencer 
 Danmarks Kirker, Københavns Amt, bind 1, s.501-512 (Hæfte 5), Nationalmuseet og G.E.C. Gads Forlag 1944-51

Eksterne kilder og henvisninger 

 Vallensbæk Kirke hos KortTilKirken.dk

Kirker i Vallensbæk Kommune
Kirke
Kirker i Københavns Amt
Kirker i Helsingør Stift
Dansk Naturvidenskabsfestival

Dansk Naturvidenskabsfestival er en stor, årlig festival for grund- og gymnasieskoler i Danmark.

Formålet er at skabe begejstring for naturvidenskab og inspirere naturfagsundervisningen.

Festivalen arrangeres hvert år i uge 39 af Dansk Naturvidenskabsformidling og involverede i 2008 32% af landets grundskoler og 56% af gymnasierne.

Eksternt link 
 Dansk Naturvidenskabsfestival

Videnskabsformidling
Naturvidenskab
Festivaler i Danmark
Evert Grubbe

Evert Grubbe (død 1492) var dansk rigskansler.

Han var søn af Peder Grubbe til Alslev og dennes 3. hustru, Anne Sivertsdatter Blaa. Han nævnes første gang 1463 og skrev sig da til Alslev, men siden skrev han sig oftest til Tryggevælde, som han 1472 havde fået i forlening. Formodentlig var han da, og i alle fald i 1473, rigskansler, og dette embede beklædte han endnu 1485, men fratrådte det snart efter, idet hans efterfølger som rigskansler, Hans Kjeldsen, nævnes at være dette 16. maj 1486.

Grubbe beholdt dog sit sæde i rigsrådet og sit len, som han først synes at have fratrådt i 1490; han boede derefter en tid i Køge, men blev så forstander for Vor Frue Kloster i Roskilde, i hvilken stilling han døde barnløs i 1492 (efter 10. august). Hans gravsten findes i Vor Frue Kirke i Roskilde. Hans hustru, Gertrud, overlevede ham.

Tjek fødselsår
Rigskanslere fra Danmark
Evert
Anders Randrup

Anders Degn Randrup (født 16. juli 1988) er en tidlligere dansk fodboldspiller, der spillede som forsvarsspiller i den svenske Allsvenskan-klub Helsingborgs IF, Hvidovre If og AC Horsens

Anders Randrup har sideløbende sin fodboldkarriere taget en uddannelse på CBS i København, som han påbegyndte i 2008.

Karriere

Brøndby IF 
Anders Randrup fik sin 1. holds-debut 11. marts 2007 for Brøndby IF. En måned senere rev han skulderen af led i en udekamp mod AaB, og det kostede en måneds pause. Han nåede dog i slutningen af forårssæsonen at komme tilbage på holdet. Da kontrakten med Brøndby IF udløb i sommeren 2013 havde Randrup spillet 136 Superligakampe for klubben.

AC Horsens 
I sommeren 2013 indgik Randrup en to-årig kontrakt med AC Horsens, der netop var rykket ud af Superliga til 1. division. Her var han udset til at afløse Alexander Juel Andersen, der netop var blevet solgt til AGF. Anders Randrup fik sin officielle debut for AC Horsens den 28. juli 2013, da han blev skiftet ind i det 71. minut i stedet for Henrik Toft i en 4-1-sejr hjemme over Akademisk Boldklub, der samtidig gav debut til Erik Marxen og Thomas Villadsen.

FC Vestsjælland 
Efter et enkelt år i AC Horsens skiftede Anders Randrup den 26. juni 2014 til FC Vestsjælland, hvor han skrev under på en toårig kontrakt. FC Vestsjælland hentede ham på en fri transfer. Den 8. september 2014 blev Randrup alvorligt knæskadet i et Superligaopgør imod Randers FC. Ti dage senere blev han opereret i knæet, og det blev udmeldt fra klubbens side, at han kunne se frem til en pause på et halvt år, efter kun at have spillet tre kampe i sæsonen forinden. Han gjorde comeback i Superligaen i sidste spillerunde, da han startede inde og spillede alle 90 minutter den 7. juni 2015 i en 3-1-sejr hjemme over Silkeborg IF.

IF Elfsborg 
Det blev bekræftet den 21. december 2015, at Randrup havde skrevet under på en kontrakt med IF Elfsborg i Sverige.

International karriere 
Randrup debuterede på Danmarks fodboldlandshold den 26. marts 2008 i en venskabskamp mod . Kampen endte 1-1 og Randrup kom på banen efter 65 minutter som afløser for Thomas Kristensen.

Eksterne henvisninger 
 Anders Randrup, all-time Superstats.dk

Referencer 

Fodboldspillere fra Danmark
Fodboldspillere fra Brøndby IF
Fodboldspillere fra AC Horsens
Graduation (album)

Graduation er Kanye Wests tredje hip hop-album som blev udgivet den 11. september 2007. Albummets forside er designet af Takashi Murakami. Albummet debuterede som nummer 1 på U.S. Billboard Top 200 liste og blev solgt i 957.000 eksemplarer i den første uge.

Numre 
Alle tekster er skrevet af Kanye West.

 "Good Morning"    
 "Champion"     
 "Stronger"    
 "I Wonder"    
 "Good Life" (feat. T-Pain)  
 "Can't Tell Me Nothing"     
 "Barry Bonds" (feat. Lil Wayne)   
 "Drunk and Hot Girls" (feat. Mos Def)  
 "Flashing Lights" (feat. Dwele)   
 "Everything I Am"     
 "The Glory"    
 "Homecoming" (feat. Chris Martin)  
 "Big Brother"     

Album fra 2007
Kanye West-album
Rapalbum
Christian Heldbo Wienberg

Christian Heldbo Wienberg (født 13. december 1991) er en dansk barnestjerne. Han er mest kendt for sin rolle som Nis i Tempelriddernes skat (1-3)
Han medvirker dog også i Sprængfarlig bombe, med bl.a. Frederikke Thomassen.

Christian spiller også Hans i Krummerne - Så er det jul igen.

Filmografi

Eksterne links 
 

Skuespillere fra Danmark
Nathalie Schydlowsky

Nathalie Schydlowsky (født 2. december 1990) er en dansk tidligere barneskuespiller, der spillede Josefine og Oskars irriterende skolekammerat Emilie i julekalenderen Jesus og Josefine.

Eksterne henvisninger 
 

Skuespillere fra Danmark
Avnøgård

Avnøgård (tidligere stavet Agnø) er en hovedgård i Køng Sogn i det tidligere Hammer Herred Præstø Amt, nu i Vordingborg Kommune, beliggende ved halvøen Avnø, syd for Næstved.

Den var en af de 12 hovedgårde, hvori Vordingborg Rytterdistrikt deltes ved auktionen 1774. Avnø købtes af baron Reinhard Iselin og oprettedes 1781 tillige med Rosenfeldt til et stamhus, der dog allerede 1803 blev erstattet af en fideikommiskapital.

Herregårde i Vordingborg Kommune
Herregårde i Præstø Amt
Ålsgårde

Ålsgårde ligger i Nordsjælland ved Øresund og er en større bebyggelse der indgår i ét samlet byområde med Hellebæk. Tidligere var Ålsgårde en selvstændig by. Den ligger 6 kilometer nordvest for Helsingør i Helsingør Kommune og tilhører Region Hovedstaden.

Etymologi 

Navnet Alskaar kendes helt tilbage til 1582 og refererer til ål (som ikke er fisken, men en betegnelse for en langstrakt bakke, der her ligger langs kystskrænten) og skår (kløft), som senere er omdannet til -gårde. Skåret er den rende, som gennemskærer ål og kystskrænt og giver nem adgang fra baglandet til kysten. Heri løber vejen Krogebakke.

Historie 

Oprindeligt var Ålsgårde et fiskerleje. I henhold til jordebogen for Kronborg og Frederiksborg len 1582-83 havde Ålsgårde 3 fiskere, som kun ydede fisk i landgilde.

Ålsgårde omfattede i 1682 7 huse med jord og 1 hus uden jord. Den dyrkede jord udgjorde 3,0 tønder land skyldsat til 0,97 tdr hartkorn.

Siden 1906 har stedet haft jernbane, da Helsingør-Hornbækbanen blev anlagt og fik station i byen. I begyndelsen af 1900-tallet fandtes en skole samt et teglværk i byen. Allerede omkring 1. verdenskrig var Ålsgårde vokset sammen med nabobyerne Hellebæk, Boderne og Ellekilde.

I 2002 blev byen landskendt i forbindelse med et bankrøveri og drab i byen.

I dag rummer området omkring Ålsgårde en del fritidshuse.

Noter

Litteratur 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688; København 1928 (Reprotryk for Landbohistorisk Selskab, København 1975); 
 Lars Bjørn Madsen: En beskrivelse af Tikøb Sogn i året 1681; Helsingør Kommunes Museer 1997; 

Hellebæk
Bydele og forstæder i Danmark
Karim Benzema

Karim Mostafa Benzema (født 19. december 1987) er en fransk fodboldspiller med algeriske rødder, som spiller for Al-Ittihad i den saudiarabiske Saudi Professional League. Benzema skiftede i 2009 fra Olympique Lyonnais til Real Madrid for et beløb på 35 mill. euro. eller 260 mio. kr.

Klubkarriere 
Karim Benzema er et rent 'produkt' af Olympique Lyonnais' ungdomsakademi. Han spillede fortrinsvis central angriber i Olympique Lyonnais' foretrukne 4-3-3-formation, men kan også spille på både højre og venstre fløj. Tidligere har han på rygtebasis været meldt på vej til flere store internationale klubber, men på trods af al interessen fra Europas største klubber, har han ofte gentaget sit ønske om fortsat at spille for sin hjembys klub og hjælpe dem til at vinde UEFA Champions League.
I sæsonen 2011-12 scorede han la ligas hurtigste mål efter kun 22 sekunder mod F.C. Barcelona.

Landsholdskarriere 
Efter at have scoret mange mål på de franske ungdomslandshold blev Benzema bedt om at spille for det algeriske landshold 9. december 2006. Han afslog og fastslog, at han ville foretrække at spille for det franske landshold. Her fik han sin første landsholdsoptræden 28. marts 2007 i en venskabskamp mod Østrig, der endte med en 1-0 sejr med Benzema som matchvinder. Han er siden blevet fast mand på det franske landshold.

I oktober 2021, i retssagen mod Karim Benzema i Mathieu Valbuena sextape-sagen, anmodede anklagemyndigheden i Versailles straffedomstolen om at udtale en ti måneders betinget fængselsstraf og en bøde på 75.000 euro mod Karim. Benzema.

Pokaler 
 Den franske Ligue 1, vinder: 2005, 2006, 2007 og 2008 med Lyon.
 Champions League: 2014, 2016, 2017, 2018 og 2022

Priser 
Vinder af Ballon d'Or i 2022

Kilder 

 http://madridista.dk/main/?kat=1&vis=1

Eksterne links 

 
 Karim Benzemas stats i den franske liga
 Goal.com profil 
 Benzema profil, J1897.com

Fodboldspillere fra Frankrig
Fodboldspillere fra Olympique Lyon
Fodboldspillere fra Real Madrid CF
Deltagere ved det europæiske mesterskab i fodbold 2008
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2020�
Mikkel Hertz

Mikkel Hertz (født 1958) er journalist og var indtil 31. januar, 2021, nyhedsdirektør for TV 2 News, hvorefter han tiltrådte en stilling som Europa-korrespondent for TV 2.

Han er uddannet fra Danmarks Journalisthøjskole i 1983 og har tidligere været ansat som journalist ved TV-Avisen, ved Børsens Nyhedsmagasin og Morgenavisen Jyllands-Posten først som korrespondent i Berlin og New York, senere som redaktionschef. I 2005 blev han ansat som souschef på TV 2 Nyhederne. Han blev kanalchef for TV 2 News ved stationens etablering i december 2006 og nyhedsdirektør i 2015.

I sin bog Forfra (2021) skildrer Anders Langballe miljøet på TV 2 News under Mikkel Hertz' ledelse som værende kynisk og uden empati.

Mikkel Hertz har tidligere været tilknyttet det Konservative Folkepartis pressetjeneste.

I 1994 modtog Mikkel Hertz Cavlingprisen for sin dækning af omvæltningerne i Østeuropa og krigen i Bosnien.

Referencer 

Journalister fra Danmark
Ansatte ved TV 2
Cavlingprismodtagere
Zingst

Zingst er en by og kommune i det nordøstlige Tyskland, beliggende under Landkreis Vorpommern-Rügen i delstaten Mecklenburg-Vorpommern. Kommunen ligger på halvøen Fischland-Darß-Zingst.

Historie 
Omkring år 1700 var de vigtigste indtægtskilder på Zingst foruden træ og brunkulsbrydning, fiskeriet og i en lidt mindre grad landbruget. Allerede tidligt var søfarten vigtig for Zingst. Fiskeriet og forbindelsen til fastlandet var livsnødvendig. I det 16. og det 17. århundrede kom yderligere træ- og kvægtransport til. Sådan opstod der skibsforbindelser til øens ejendomme, Stralsund og byen Barth, som udnyttede skoven og engene på øen. I løbet af det 18.århundrede forøgedes skibstrafikken, og dermed også større skibe og mere fragt til og fra øen. Zingst besad, på grund af den gode beliggenhed ved Bodden og de dengang endnu to tilgange til Østersøen (Prerower Strom og gennem det smalle sund ved Barhöft), ideelle forudsætninger for skibshandel. Der blev overvejende udskibet træ og korn til Skandinavien. I det 18. århundrede lykkedes det Zingst, at overgå Barth i handelen med varer. For Zingst begyndte den gyldne tid med sejlskibsfarten. Skibe og besætninger fra byen befarede Østersøen, Nordsøen, Middelhavet og oceanerne. Handelens økonomiske betydning forøgedes voldsomt.

Under genoprustningen før den 2. verdenskrig manglede det ny opbyggede tyske luftvåben et bombenedkastnings- og skydeområde. Valget faldt på et engområdet "Sundischen Wiesen" på den østlige del af halvøen Zingst. Den 30. juni 1937 blev beboerne tvangsflyttet. I selve Zingst opstod der i den østlige del en garnision med en luftværnsartilleriskole. Efter en kort afbrydelse benyttede også DDR´s Nationale Volksarmee området til luftværnsartilleriøvelser. Desuden blev den sydlige del af halvøen inddraget til et afspærret militært område, som blandt andet husede en uddannelsesenhed for det sovjetiske luftværnsmissil SA-4 G. På øvelsespladsen blev der endvidere i perioden mellem 1970 og 1992 gennemført forskellige forsøg med højdeforskningsraketter. Den 31. december 1990 blev den militære DDR øvelsesplads nedlagt. Efter Die Wende blev Zingst en Bundeswehrgarnison. I 1993 lukkede alle de militære aktiviteter på halvøen Zingst og øvelsesområderne blev en del af Nationalpark Vorpommersche Boddenlandschaft. De militære anlæg og bygninger blev overgivet til brug for civile formål.

Turisme 
 Zingster Hafen i byen er en lille havn med 42 liggepladser ved Zingster Strom. Den er anliggerplads for turistbådene "Weißen Flotte" og huser endvidere en fiskehandel.
 I Zingst er der et eksperimentarium med 25 til 30 interaktive legeapparater og eksperimenter på områderne, mekanik, optik og elektroteknik. Ved siden af befinder der sig oplevelseslegeplads.

Referencer 

Kommuner i Mecklenburg-Vorpommern
Byer i Kreis Vorpommern-Rügen
Byer i Mecklenburg-Vorpommern
Tidligere øer
Monumentet for Minin og Pozjarskij

Monumentet for Minin og Pozjarskij er en bronzestatue på den Røde Plads i Moskva lige ud for Vasilij-katedralen. Statuen hylder fyrst Dmitrij Pozjarskij og Kuzma Minin, der samlede en russisk hær af frivillige og jagede den polske hær ud af Kreml. Dermed endte de urolige tider i Rusland i 1612. Statuen indeholder foruden de to fyrster også en forgyldt grydeske, der efter sigende skulle have været brugt som slagvåben under adskillige vigtige kampe.

Det var meningen at monumentet skulle indvies i 200-året for begivenheden. Konkurrencen for at designe skulpturen blev vundet af den fejrede skulptør Ivan Martos i 1808. Efter Napoleons invasion af Rusland i 1812 kunne monumentet først indvies i 1818.

Trivia 
Den 4. november 2005 blev en næsten identisk kopi rejst i Nizjnij Novgorod. Kopien er 5 cm kortere end originalen.

Galleri

Se også 
 Minin og Posjarskij, sovjetisk film fra 1939

Eksterne henvisninger 
 Info om monumentet og dets kopi – Et nyhedsbrev af 31. oktober 2005 

Kreml og den Røde Plads i Moskva
Monumenter
Danmarks statsministers nytårstale

Danmarks statsministers nytårstale bliver holdt af Danmarks statsminister hvert år nytårsdag den 1. januar. Den første nytårstale blev afholdt i 1940 af Thorvald Stauning, men det var Knud Kristensen, der fra 1946 gjorde det til en fast tilbagevendende begivenhed.

Efter 1946 har statsministeren afholdt nytårstaler med undtagelse af årene 1947, 1960, 1968, 1972, 1975 og 1984. I 1968, 1975 og 1984 skyldtes den manglende afholdelse såkaldt 'politisk spærretid' forud for et folketingsvalg, mens det i 1972 skyldtes, at der blev afholdt en nytårssamtale i stedet for en nytårstale. I 1960 var Hans Hedtoft for syg til at holde nytårstalen. Det er uvist, hvorfor der ikke blev holdt nogen tale i 1947.

Sidste statsminister, der sprang over, var således den 24. statsminister, Poul Schlüter, i 1984. I stedet lod Schlüter sin nytårstale optrykke den 1. januar i Berlingske Tidende.

Nytårstaler efter år

2020: Mette Frederiksen 
1. januar 2020 holdt statsminister Mette Frederiksen nytårstale. Det mest omdiskuterede i talen var, at Mette Frederiksen lagde op til, at der skal tvangsfjernes flere børn.

2021: Mette Frederiksen 
1. januar 2021 holdt statminister Mette Frederiksen nytårstale med fokus på den igangværende coronoa-pandemi. I talen varslede hun en hård vinter, og at det først ville begynde at gå fremad med pandemien i april.

Referencer

Eksterne henvisninger 
 Danske taler

Nytår
Taler
Statsministers nytårstale
Etableret i 1940
Ejdum

Ejdum (tysk Eidum, nordfrisisk: Eidem) var en by på den nordfrisiske ø Sild i Sydslesvig, der lå få hundrede meter vest for den nuværende kystline. Efter voldsomme ødelæggelser under Allehelgensfloden i 1436 forlod indbyggerne deres by og grundlagde den nuværende by Vesterland ved Hedig på den højer liggende gest. Den nye by lå vest for landsbyen Tinnum, derfor fik den nye bebyggelse navnet Vesterland. Den gamle by blev efterhånden helt opslugt af havet. Ejdums gamle kirketårn kunne endnu ses nogle år.

Kirken i Ejdum blev angiveligt ødelagt ved en stormflod i 1300. En anden kirkebygning sydvest for det nutidige Vesterland måtte opgives i 1634 eller 1635 grundet sandflugt. Dens efterfølger, den tredje kirke i Ejdum, blev opført længere mod øst i 1637.

Sidste gang Ejdum blev nævnt, var i Caspar Danckwerths landsbeskrivelse af hertugdømmerne Sønderjylland og Holsten, Dankwardt Chronicle, fra 1652.

Ifølge en beretning fra 1839 var de sidste rester af Ejdum stadig synlige på havbunden i 1806 når der var meget lavvandet.

Referencer 

Slesvig-Holstens historie
Nordfrisland
Sild (ø)
Darß-Zingster Boddenkette

Darß-Zingster Boddenkette er et vådområde ved Østersøkysten nordøst for Rostock. 
Det består af flere lavvandede indbyrdes forbundne laguner (tysk: Bodden), der ligger i vest-østlig retning. Med undtagelse af udløbene til Østersøen i den østlige ende er er lagunerne afskåret fra havet af halvøen Fischland-Darß-Zingst. Vådområdet er 197 km² stort, og den gennemsnitlige vanddybde er kun omkring 2 meter. 

Darß-Zingster Boddenkette er opdelt i :
 Saaler Bodden
 Bodstedter Bodden
 Barther Bodden
 Grabow
(Rækkefølgen er fra vest mod øst).

Saltindholdet stiger jo nærmere man kommer udløbet mod øst, hvor det ferske vand fra floder og laguner blandes med det salte havvand, der kommer ind via udløbene til havet, især gennem den østlige Gellenstrom men også gennem det mindre udløb mellem Großer Werder og Kleiner Werder. Der har tidligere været flere forbindelser til havet, men de blev lukket ved kystsikringsarbejder og dæmninger, for eksempel Prerowstrom i nord (åben indtil 1872) og i vest Permin og de Loop ved Fischland (indtil det 14. århundrede) . Floderne Recknitz og Barthe løber ud i Boddenkette; floder med et afvandingsområde på i alt 1.578 km². På sydkysten af Boddenkette ligger byerne Ribnitz-Damgarten og Barth.

Den nordlige del af Darß-Zingster Boddenkette er en del af Nationalpark Vorpommersche Boddenlandschaft.

Litteratur 
 Ulf Karsten, Rhena Schumann, Kathrin Witte: Darß-Zingster Boddengewässer: Filter zwischen Land und See. Biologie in unserer Zeit 33(1), S. 46 – 55 (2003), 

Mecklenburg-Vorpommerns geografi
Landkreis Nordvorpommern
Killing Machine

Killing Machine (Amerikansk titel: Hell Bent for Leather) er det britiske heavy metal-band Judas Priests femte studiealbum. Albummet var Judas Priest's første forsøg i deres "nye" lyd, og blev udgivet omtrent samtidig som bandet begyndte på deres nu berømte "læder-og-studs" stil.

Killing Machine blev omdøbt Hell Bent for Leather til den amerikanske udgivelse, da den amerikanske afdeling af Columbia/CBS ikke brød sig om albumtitlens "morderiske implikationer". Derudover blev nummeret "The Green Manalishi (With the Two-Pronged Crown)", en tidlig coverversion af et Fleetwood Mac-nummer, tilføjet: det var ikke på den britiske udgivelse.

Albummet blev digitalt forbedret og genudgivet i 2001 med to bonusspor. Bonussporet "Fight for Your Life" var den oprindelige version af bandets "Rock Hard Ride Free" fra Defenders of the Faith.

Spor 
Alle sange skrevet af Rob Halford, K.K. Downing og Glenn Tipton medmindre andet er angivet.
 "Delivering the Goods" – 4:16
 "Rock Forever" – 3:16
 "Evening Star" (Halford, Tipton) – 4:06
 "Hell Bent for Leather" (Tipton) – 2:41
 "Take on the World" (Halford, Tipton) – 3:00
 "Burnin' Up" (Downing, Tipton) – 4:07
 "The Green Manalishi (With the Two-Pronged Crown)" (Peter Green) – 3:23
 "Killing Machine" (Tipton) – 3:01
 "Running Wild" (Tipton) – 2:58
 "Before the Dawn" – 3:23
 "Evil Fantasies" – 4:15

Bonusspor på genudgivelse 
"Fight for Your Life" – 4:06
 "Riding on the Wind" (Live) – 3:16

Musikere 
Rob Halford: Vokal
K.K. Downing: Guitar
Glenn Tipton: Guitar
Ian Hill: Bas
Les Binks: Trommer

Judas Priest-album
Album fra 1978
Album fra 1979